Christelike Boodskappies: May 2016
Moenie bang wees nie, want Ek is by jou. - Gen. 26:24
Hoe heerlik is dit om te weet dat Gods se lig, liefde en krag áltyd tot my beskikking is, al is die uitdaging waarvoor ek te staan kom ook hóé groot.
Met Hóm aan my sy, kan énige uitdaging omskep word in ‘n seën op my hemelse pad van lig. Élke tree van die pad is Hy dáár om vir my te lei in Sy lig, te omvou en onderskraag in Sy líéfde, en Sy krág om my ‘n oorwinnaar te maak. Met wapenrusting soos híérdie op my lewenspad, word ek gelei tot groter sukses en lewensvreugde.
Christus beskerm my en lei my. Wáár ek ookal mag gaan en wát ek ookal mag doen, Hy is áltyd aan my sy. Hy is my stok en my staf, en in Sý liefde gaan Hy voor my uit om die pad wat ek moet gaan véílig en tot my hóógste heil te maak.
Dánkie Heer, vir *Ú* liefde wat mý én my geliefdes voortdurend omvóú en beskérm – vir U lig *só* helder op ons lewenspad, en vir élke uitdaging wat ons suksesvol oorkom in *Ú* krag en genade. Báie dankie, dierbare Vader.
Gebed: In *Ú* lig Heer, handel en wandel ek!
Silwer Hare Tussen Goud / Facebook
Posted by Poppie Oosthuizen at Saturday, May 14, 2016 No comments: Links to this post
Ons hoef nóóít alleen of bang te voel nie, want ons Hemelheer is *altyd* by ons. “Juig, die Redder is daar!”, is ‘n belofte wat aan ons gegee is en ons wéét dit en gló dit! Hy is ons krág en ons stérkte, ons skúílplek deur *elke* storm. Met Sy gróót liefde vou hy ons toe soos ‘n warm *winterkombers*.
Hóé groot en onoorkombaar die uitdagings ookal mag wees, wat in ons pad mag kom – ons Rédder is dáár! Binne élke uitdaging, gróótste gevaar, díépste hartseer, verplétterende hártseer of díépste terneergedruktheid- of depressie – ons Rédder is daar, áltyd gereed om die régte deure *wéér* vir ons oop te maak en ons van die nódige krag te voorsien om voort te gaan met ons lewe, ál lyk *alles* ook *hóé* donker om ons!
Ons héle lewe mag verander omdat ons iemand wat báíe ná aan ons verloor het – ons Rédder is nog stééds daar om ons te vertróós, ons trane af te droog met Sy *hémelse sakdoek*, en ons hart wat in *dúísende stukkies* gebreek is, *wéér* op te tel van die grond af en heel te maak met die *hélende, wárm liefde* wat kom uit Sý gróótse Vaderhart – Hy is *dáár* om ons te *drá* as ons nie verder kan loop nie en neergesak het op ons knieë – wanneer ons lewenslas net té swaar geword het en die dae om ons *in pikswart dónkerte* verander het. - Dankie, Hémelse Vader en Rédder dat *Ú* nóóit ver van ons af is nie.
Gebed: Júíg, die Rédder is daar!
Posted by Poppie Oosthuizen at Wednesday, May 04, 2016 No comments: Links to this post
Labels: Troos 2 Mei 2016
Posted by Poppie Oosthuizen at Sunday, May 01, 2016 No comments: Links to this post